Elektri hinnatõus ei kajastu veel tootjahindades Statistikaameti andmetel kasvasid jaanuaris töötleva tööstuse tootjahinnad eelmise kuuga võrreldes 0,3% ning aasta varasemaga võrreldes 1,7%.Toiduainetööstuses tõusid aga hinnad aastaga 4% ning joogitootmises koguni 8%, jõudes eelmise aasta rekordtasemeni.Toiduainetööstuses vedasid hinnatõusu peamiselt sektorid, mis toorainena vilja kasutavad. "Ilmselt on sügisel kõrgena püsinud viljahinnad nüüd üha tugevamalt hakanud mõjutama ka toodangu hindu," märkis majandusministeerium.Üle 5% ulatus hinnatõus veel kummi- ja plastitööstuses.Konjunktuuriinstituudi andmetel prognoosis jaanuaris-veebruaris veerand küsitletud tööstusettevõtete juhtidest müügihindade tõusu, hindade samaks jäämist eeldas 70%.Suuremad ootused hindade tõusu osas valitsesid jätkuvalt toiduainetööstuses ja jookide tootmises.
Elektri hinnatõus ei kajastu veel tootjahindades